Ensku húsin í eigu sömu fjölskyldunnar í hálfa öld Ensku húsin standa við Langárósa á Mýrum . Húsin voru upphaflega byggð sem íbúðarhús 1884 og eiga því 130 ára afmæli á þessu ári . En það er ekki eina stórafmælið sem tengist Ensku húsunum á þessu ári . Sama fjölskyldan hefur starfað við og átt húsið í fjölmörg ár og í dag starfar fjórða kynslóðin við sumarstörf í húsinu . Um er að ræða fjölskyldu og niðjar hjónanna Jóhannesar Guðmundssonar og Ásu Ólafsdóttur . Nú er rétt hálf öld síðan Jóhannes heitinn skrifaði undir kaupsamning um húsið og lóðarréttindi á staðnum . Blaðamaður Skessuhorns kíkti í heimsókn í Ensku húsin á dögunum og hitti þar tvenn hjón , fyrrverandi og núverandi staðarhaldara , sem sögðu sögu hússins og sögu fjölskyldunnar í því . Lesa má nánar um þessi merkilegu hús sem eru í dag full af lífi , í Skessuhorni vikunnar .